Steinsbø var i alle år en sentral pådriver for havbruksnæringen, og med den har verdiskapningen og bosettingen langs kysten økt betraktelig. Steinsbø og Fiskeoppdretternes Salgslag (FOS) tok allerede i 1979 initiativet til den aller første oppdrettsmessen, Fiskeoppdrett, som senere skiftet navn til Aqua Nor, og som foregår i Trondheim. Dette er nå den største og viktigste møteplassen for hele verdens akvakultur- og fiskeoppdrettsnæring.